《水龙吟 春游即目赋得侍儿堪感路旁人》
清代·陈维崧

花间一辆雕轮，绣帏袅尽东风细。龙幡压角，翠钿㔩叶，流苏百琲。

暗想其中，宫黄蕃锦，不过端丽。纵玉环丰艳，金堂娇贵，瑶池侣，休凝睇。

忽见花枝徙倚。是谁家、穿帘燕子。忍当春冷，抛他幔后，坐他车尾。

彩笔飘蓬，青衣沦贱，古来如此。料归时、浅导银灯，转那个，屏风底。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。